Tempe

Tempe – iš Indonezijos kilęs fermentuotų sojos arba kitų rūšių pupelių valgis. Dėl fermentacijos pupelės įgauna didesnę maistinę vertę, atsiranda specifinis kvapas, konsistencija. Šiuo metu tempe išpopuliarėjusi visame pasaulyje.

 Gamyba 

Tempe gaminama virtas sojos ar kitokias pupeles fermentuojant Rhizopus oligosporus rūšies pelėsiniais grybais. Pupelės apie parą laikomos 30-31 °C temperatūroje, kol grybiena jas suriša į vientisą bloką. Tada tempe atvėsinama ir yra tinkama vartoti.History of Tempeh

 Naudojimas 

Tempe gali būti supjaustoma gabalėliais ir kepama aliejuje, dedama į sriubas, salotas, sumuštinius, troškinius. Iš jos taip pat gali būti daromos vegetariškos dešrelės, kepsneliai.

 Maistinė vertė 

Tempe turi apie 18,5% baltymų, 9,5% angliavandenių, 11% riebalų, daug geležies, kalcio, fosforo, magnio, vario, mangano, B grupės vitaminų.Nutrition facts, Tempeh

 Išnašos 

Kategorija:Sojos produktai
Kategorija:Daržovių patiekalai
Kategorija:Pietryčių Azija